DISPUTATIO  MEDICA  V 
INAUGURALIS, 

DE 

RUBEOLA. 


AUCTORE  ROBERTO  BAIK1E 


PROOEMIUM. 

Nulli  sunt  morbi,  quibus  obnoxia  est  gens 
humana,  qui  plus  medicorum  attentionem 
vindicare  videntur,  quam  ii,  epidemici  vul¬ 
go  dicti.  Et  praecipue  quum  aetatem  tene¬ 
ram  infantilem  invadunt,  priusquam  corpo¬ 
ris  et  animi  vires  adeo  confirmatae  sint  ut 
morbo  lethali  aeque  resistere  possint,  et  quo¬ 
niam  vix  hominum  quispiam  est  qui  non 
semel  sic  laboret  ante  legitimam  aetatem,  cer¬ 
te  cogitationem  nostram  seriam  et  intentam 
duplice  postulant.  Vix  medicus  est,  qui 
nunquam  Rubeolae  populationes  vidit,  et 
qui  in  casibus  quamplurimis,  nisus  medicinae 

inutiles  ad  morbum  aut  curandum  aut  le¬ 
vandum  non  deploravit.  His  rationibus 
igitur,  et  academiae  hujus  inclytae  legi¬ 
bus,  quae  ab  omnibus,  qui  summos  in 
medicina  honores  petunt,  scientiae  medi¬ 
cae  specimen  exigunt,  obediente,  quae¬ 
dam  de  Rubeola  scribere  statui.  Et  quam¬ 
vis  natura  et  curatio  hujus  morbi,  ut  aliorum 
fer&  omnium,  quibus  obnoxia  est  gens  huma¬ 
na,  auctoribus  diversis  tam  bene  investigatae 
repertaeque  sint,  ut  vix  novi  aut  utilis  quid¬ 
quam,  rei  medicae  etiamnum  studiosus,  et 
experientia  fere  omnino  carens,  in  lucem  pro¬ 
ferre  possim  ;  attamen  mihi  multo  magis  in 
animo  est,  ex  illo  experientiae  et  scientiae 
acervo,  qui  ab  aliis  in  re  medica  peritis  cu¬ 
mulatus  fuit,  aliquid  depromere,  quam  in 
campos  theoriae  interminatos  dubiosque  me 
conferre. 

Scriptoribus  antiquis,  ante  seculum  octa¬ 
vum  seu  nonum  scilicet,  morbus,  aeque  ac 
variola,  fere  ignotus  fuisse  videtur ;  quamvis 
non  desunt  auctores  (inter  quos  Bateman 

celeberrimus)  qui  in  Galleni,  Hippocratis 
aliorumque  veterum  scriptis,  Hubeolae  et  va¬ 
riolae  descriptionem  invenisse  credunt.  Sed 
de  hoc  minime  constat ;  nam  haiid  facile 
credere  possumus,  auctores  ingenio  praecla¬ 
ros,  qui  signa  morborum  omnium  aliorum 
qui  tunc  observati  fuerant,  tam  fuse  tamque 
dilucide  dixerunt,  illas  pestes,  si  notae,  silen¬ 
tio  praeterituros  fuisse,  verbis  ve  adeo  ambi¬ 
guis  descripturos,  ut  de  aliis  quibusdam  mor¬ 
bis,  quibus  itidem  efflorescit  corpus,  pariter 
dici  possint. 


A  Hhaze,  igitur,  scriptore  Arabico  celeber¬ 
rimo,  qui  circa  seculum  nonum  floruit,  Rubeo- 
lae  notitiam  primam  accuratam  tenemus  ;  et 
scriptis  ejus  etiam,  quae  ad  nos  pervenerunt, 
variola  tam  confusa  est,  ut  pro  morbo  eodem, 
quoad  curationem  saltem,  habuisse  videtur. 
Anno  post  Christum  natum  sexcentesimo  vi¬ 
cesimo,  (quo  tempore  de  Mecca  ad  Medinam 
Mahumetes  fugit)  morbum  inter  Arabes 
primum  apparuisse  dicit.  Inde,  prout  po¬ 
testas  et  religio  Mahumetanae  in  omnes 

Orientes  partes  protendebantur,  ita  in¬ 
vehebatur  morbus ;  et  de  JEgypto  (quo 
sine  dubio  Saracenis  victoribus  advectus 
fuit)  per  Syriam,  Palestinam  et  Persiam 
serpsit ;  et  dehinc,  secundum  oram  Asia¬ 
ticam  per  Lyciam  et  Ciliciam  :  exinde 
in  locos  Africae  maritimos  ;  ab  Africa  ultra 
mare  Mediterraneum  in  Hispaniam  ;  et  de¬ 
nique  ab  hac  brevi  per  omnes  gentes  Euro- 
peas.  Censentur  quoque,  et  forsan  recte,  mili¬ 
tiae  sacrae  ( Anglice,  Crusades)  ad  hoc  malum 
per  Europam  diffundendum  haud  parum 
conduxisse.  Tempore  quo  Europae  primum 
incubuerunt  Rubeola  et  variola,  multo  quam 
nostris  temporibus  lethaliores  pestique  simi¬ 
liores  fuisse  videntur  ;  sed  an  labentibus  an¬ 
nis,  imminuta  sit  earum  asperitas  (quod  ve¬ 
risimile  est)  an  meliorem  curandi  rationem 
docuerit  experientia,  haud  facile  dicere  pos¬ 
sumus. 

i 

Animalia  quaedam,  praeter  omnia  porci, 
morbo  Rube  olam  aliquando  simulanti,  valde 
obnoxia  sunt ;  unde,  forsan,  infectio  primum 

orta  est.  Morbus  procul  dubio  epidemicus 
est,  et  contagione  specifica  oriri  videtur. 
Sexum  utrumque,  aetatemque  omnem  pari¬ 
ter  invadit,  quamvis  infantes  praecipue  ado¬ 
ritur  ;  et  his  non  tam  lethalis  est  quam  aeta¬ 
te  maturiore.  In  corporis  constitutionibus 
etiam  plethoricis  et  scrofulosis  magis  timen¬ 
dus  est ;  et  semper  lethalior  est  in  urbibus 
populo  opulentioribus,  quam  in  rure  vicisve 
sparsis,  non  modo  aerem  salubriorem  haben¬ 
tibus,  verum  in  quibus  pauciores  etiam  in¬ 
fantes  simul  implicantur.  Rarissime  bis  in 
vita  aliquem  invadit  (quamvis  hujus  non  de¬ 
sunt  exempla  *  ;  attamen  casibus  quamplu- 
rimis  existere  videtur  species  spuriosa  (a 
Willano  rubeola  sine  catarrho  dicta)  quae 
per  aliquos  annos  interdum  (sed  saepius  per 
aliquos  dies  solum)  morbum  verum  praecedit. 
Media  hieme,  temporeque  humido  frigi¬ 
do,  plus  saevit  et  magis  timendus  est,  preci- 
pue  sub  hoc  Britanniae  caelo  instabili  et  hu¬ 
mido. 


*  Bateman  in  Morb.  Cutan.  Synopsi,  p.  62.  Nota. 

DEFINITIO . 

In  Culleni  celeberrimi  Systemate  Noso- 
logico,  sub  classe  Pyrexiarum  et  ordine 
Exanthematum  posita  est  Rubeola,  et  sic 
depingitur : 

“  Synocha  contagiosa  cum  sternutatione, 
“  epiphora,  et  tussi  sicca,  rauca.” 

“  Quarto  die  vel  paulo  serius  erumpunt 
“  papulae  exiguae,  confertae,  vix  eminentes, 
“  et  post  tres  dies  in  squamulas  furfuraceas 
“  minimas  abeuntes.” 

In  species  duas  a  Culleno  dignoscitur ; 
nempe  in  Rubeolam  vulgarem  et  lliibeo- 
lam  variolodem  (Scotis,  the  Nirles)  sed  haec 
pro  Rubeolae  specie  vera  minime  habenda 
est. 


A  W illano  enumerantur  species  tres  ; 

scilicet,  Rubeola  vulgaris,  Rubeola  sine  ca- 
tarrho,  et  Rubeola  nigra.  In  paginis  sequen¬ 
tibus,  perspicuitatis  causa,  de  Rubeola  vulga¬ 
ri  seu  benigna,  Rubeola  typhoidea  seu  ma¬ 
ligna,  et  Rubeola  sine  catarrho  seu  Pseudo- 
Rubeola,  separatim  tractabitur. 


DE  SIGNIS  SPECIEI  BENIGNJE . 

Die  lOmo  ad  14mum  post  contagionem 

receptam  aegrum  invadunt  frigus  subitum 

\ 

horroresque  leves;  quibus  succedunt  ut  inpy- 
rexiis  aliis,  calor  major,  sitis,  anxietas,  dolor 
capitis,  dorsi  et  lumborum,  languor  et  virium 
diminutio  corpore  toto.  Inalbescit  lingua, 
at  h umida  est ;  et  rubefaciunt  facies  oculi¬ 
que,  cum  epiphora  et  palpebrarum  tumefac- 
tione.  Quando  magna  est  pyrexia,  superve¬ 
niunt  nausea  et  saepissime  vomitus  biliosus. 
Haec  comitantur  tussis  sicca,  rauca,  raucitas, 
respiratio  difficilis  et  frequens,  sternutatio, 
et  e  naribus  aquae  acridae  profluvium.  Om¬ 
nibus  fere  occurrunt  pneumoniae  symptoma- 

ta  magis  minusve  gravia,  sicut  dolor  lateris, 
respiratione  tracta  auctus,  tussisque  dolo¬ 
rosa,  dura.  Pulsus  validus  et  frequens  est. 
At  haec  tamen  signa  nequaquam  omnibus 
aeque  vehementia  sunt ;  nam  morbus  saepe 
sine  pyrexiae  symptomatis  multis  adoritur, 
et  catarrho  levi,  epiphora,  raucitateque  solum 
praeceditur ;  his  morbus  benignus  fere  sem- 
per  indicatur. 

Casibus  gravioribus  superveniunt  spasmata 
surarum,  subsultus  tendinum  •  et  coma ; 
symptomata  haec  autem  morbo  maligno  ma¬ 
gis  quam  benigno  observantur,  praecipue 
coma,  quod  illo  tam  frequens  est,  ut  a  medi¬ 
cis  quamplurimis,  pro  symptomate  diagnos¬ 
tico  habetur. 

Ut  in  aliis  pyrexiis,  symptomata  omnia 
anteadicta  saepissime  mane  remittunt,  noc¬ 
teque  ingravescunt. 

Die  3tio,  4to,  vel  5to  post  pyrexiae  inva¬ 
sionem,  in  summa  cute  efflorescere  incipiunt 

maculae  parvulae  rubrae,  coloris  floridi,  puli¬ 
cis  morsiunculas  aliquanto  simulantes.  Hae 
super  mento,  fronte  et  paulatim  facie  tota 
apparent ;  inde  ad  collum,  pectus,  brachia¬ 
que  serpunt  et  die  sequente  corpus  totum 
obtegitur.  Lenticulas  separatas  primum  si¬ 
mulant,  sed  congeriebus  formae  circularis  seu 
potius  semilunaris  denique  congregatae  sunt. 
Hoc  a  Willano  primum  observatum  fuit* 
et  ad  diagnosin  formandum  maxime  valet. 
In  papillis  eminentibus  manifestis  non  ele¬ 
vantur  maculae,  sed  tactu  paullo  prominen¬ 
tes  sentiuntur.  Quando  remittit  febris  ma¬ 
ne  et  nocte  ingravescit,  maculae  mane  palles¬ 
cere,  vespere  autem  rubescere  solent. 

Eruptione  manifesta,  non  remittit  pyrexia, 
ut  variola  accidere  solet ;  sed,  e  contrario, 
saepe  multum  ingravescit,  et  post  desqua- 
mationem  soliun  cessat.  Tussis,  raucitas, 
respirationis  difficultas,  epiphora  et  coryza, 
multum  etiam  exasperantur ;  et  ubi  prae¬ 
sens  est  pneumonia,  symptomata  omnia  gra- 


*  Willan  on  Cutaneous  Diseases,  p.  218. 

viora  fiunt.  In  casibus  levissimis  etiam, 
sanguis  e  vena  missus,  et  jam  concretus,  hoc 
tempore  superficiem  coriaceam  albam  fere 
semper  ostendit. 

Die  5to  seu  6to  maculae,  coloris  adhuc 
floridi  rubri,  fuscae  fiunt  et  facie  sine  sup¬ 
puratione  desiccant,  et  die  8vo  seu  9no  pec¬ 
tore  et  corpore  toto  evanescunt,  comitante 
epidermidis  desquamatione  farinosa.  Hoc 
tempore  non  infrequens  est  diarrhoeae  magis 
minusve  gravis  invasio,  qua  cessata,  conva¬ 
lescit  aeger. 

Hic  ordo  est  symptomatum  in  specie  be¬ 
nigna  et  casibus  levioribus.  Raro  accidit 
ut  morbo  ipsi  succumbat  aegrotus,  nisi  gra¬ 
via  sint  inflammationis  signa ;  et  his  etiam, 
finis  lethalis  pneumoniae  comitanti  plusquam 
morbo  specifico  attribuitur.  Fere  semper 
magis  timentur  sequelae  quam  morbus  ipse ; 
nam  manent  saepissime  tussis  sicca,  dolor 
pectoris,  febris  hectica,  et  phthiseos  incipien¬ 
tis  signa  alia,  ut  etiam  diarrhoea  chronica  et 
pneumoniae  praedispositio  magna ;  sed  de  his 

sub  sequelis  morbi  tractabitur.  A  Mor- 
ton  etiam,  Willano,  abisque  medicis  enu¬ 
merantur  signa,  quae  ab  eruptione  repulsa 
oriri  creduntur,  sc.  pneumonia  gravis,  glan¬ 
dularum  incrementum,  enteritis  erythema- 
tica,  kc.  Hujusmodi  autem  exempla  raro 
accidunt,  et  his  etiam  ratio  symptomatum 
facile  dignoscitur. 

Adultis  plusquam  infantibus  saevire  jam 
dicta  fuit  Rubeola  ;  feminis  etiam  gravidis 
infausta  est,  abortionem  saepe  inducens.  Ali¬ 
quanto  mirabile  est,  ut,  contagione  Rubeo- 
lae  recepta,  et  deinde  variolae  inoculatione 
ita  adhibita,  ut  appareat  Rubeolae  eruptio 
priusquam  incipiat  pyrexia  variolodes,  in 
vulnere  inoculato  et  systemate  toto  sistetur 
variolae  progressio  usque  ad  Rubeolae  cur¬ 
sum  completum. 

Est  etiam  Rubeolae  benignae  species  alte¬ 
ra,  in  qua  die  7mo  seu  8vo  nigrescunt  macu¬ 
lae.  Minime  periculosa  est,  et  acidi  sulphu- 
rici  exhibitione  fere  semper  curatur. 

DE  SIGNIS  SPECIEI  MALIGNJE. 

Morbus  malignus  dignoscitur  signorum 
omnium  praecedentium,  praecipue  delirii  et 
comatis  cerebri  affectionem  indicantium,  as¬ 
peritate  majore.  Maculae  aut  citius  aut 
lentius  quam  specie  benigna  apparent,  et 
subfuscae  seu  lividae  sunt,  haud  in  forma 
semilunari  congregatae  et  corpore  toto 
diffusae,  sed  petechiales  et  pectore,  cubitis 
atque  femoribus  solum  sparsae  ;  et  ea¬ 
rum  color  non  pallescere  aut  rubescere  so¬ 
let  secundum  pyrexiae  progressum,  ut  in 
specie  benigna.  Corporis  calor  valde  auctus 
est,  haud  raro  in  manuum  et  pedum  palmis 
solum,  dum  brachia  et  femora  frigescunt. 
Eruptione  manifesta,  in  febre  typhodea  dege¬ 
nerat  pyrexia,  et  in  casibus  gravioribus,  hu¬ 
jus  morbi  signis  omnibus  infaustis  comitata 
est,  sicut  delirium,  coma,  virium  prostratio 
magna,  excretiones  putridae,  lingua  nigra, 
pulsus  frequentissimus,  parvus,  durus,  atque 
haud  raro  faucium  eadem  affectio  ut  in  cy» 

nanche  maligna.  Symptomata  haec  ingra¬ 
vescentia  aut  non  levata,  ad  finem  tragicam 
saepissime  conducunt  aegrum.  Sed  rara  sunt 
hujus  speciei  exempla ;  quamvis  ex  aeris 
impuri  praesentia,  seu  remediis  inaptis  ad¬ 
ministratis,  in  morbo  maligno  aliquando 
convertitur  species  altera.  Constitutionibus 
plethoricis  aliquando  adest  proclivitas  mag¬ 
na  ad  pyrexiam  typhodeam,  et  his  plus  sae¬ 
vit  Ttubeola  maligna,  quam  aliis  fibra  ita  ri¬ 
gida  haud  praeditis. 


DE  SIGNIS  PSEUDO-RUBEOLAE . 

Infantes  quamplurimos  adoritur  morbi 
species  spuriosa,  variolae  spuriosae  aliquan¬ 
to  similis,  quae  Hubeolae  verae  invasioni  se¬ 
quenti  non  obstat.  Hanc  per  aliquos  annos, 
(sed  saepius  per  aliquos  dies  solum)  aliquan¬ 
do  praecedit.  His  efflorescit  cutis  sine  fe¬ 
bri  aut  catarrho  praecedente  ullo  (minimove 
saltem)  et  retrocedente  eruptione,  morbo  ve¬ 
ro  sub  forma  violenti  saepe  corripitur  aeger. 

In  casibus  quibusdam,  peradolescentulis  prae¬ 
cipue,  morbus  ita  levis  est,  ut  a  pseudo-ru- 
beola  vix  dignosci  potest. 

DE  SECTIONE  CADAVERIS. 

In  casibus,  ubi  ad  finem  lethalem  condux¬ 
it  morbus,  sectione  cadaveris  patent  pneu- 
monum  intestinorumque  inflammatio  mag¬ 
na,  et  etiam  sphacelus.  Quandoquidem  ad¬ 
sunt  cerebri  inflammatio  et  in  ventriculis 
effusio,  praecipue  quum  formam  typhodeam 
induit  pyrexia.  Quando  succubuit  aegrotus, 
dum  manifesta  fuit  eruptio,  tracheae  et  bron- 
chiarum  tubi  majores  papillis  interne  obte¬ 
guntur,  unde  de  tussi  post  eruptionem  appa¬ 
rentem  ingravescenti  facile  ratiocinetur. 


DE  DIAGNOSI. 

Rubeolam  aliis  morbis,  quibus  cum  ea  sig¬ 
norum  quorundam  communitas  est,  digno- 

scere,  uti  utilissimum,  sic  communiter  haud 
arduum  aut  difficile  est.  Usque  ad  seculi 
ultimi  finem,  scarlatina  saepe  confusa  erat, 
sed  varia  sunt  signa  a  W ill ano  praecipue 
notata,  quorum  praesentia  facile  dignosci  po¬ 
test.  Scarlatinae  papillae  magis  diffusae 
sunt,  rarissime  congeriebus  formae  semiluna¬ 
ris,  interponente  cutis  calore  naturali, ^congre¬ 
gatae.  Rubeolae  magis  eminentes  sunt  pa¬ 
pillae  et  asperitatem  tactui  manifestam,  scar¬ 
latina  vix  unquam  observandam,  gignunt. 
Tussis,  epiphora,  tarsorumque  rubor  et  tu¬ 
mefacti  o  scarlatina  raro,  Hubeola  semper  ad¬ 
sunt.  Differt  etiam  tempus  eruptionis  ex¬ 
ortus  ;  scarlatinae  contagione  recepta,  die 
2do  post  symptomata  pyrexialia  in  facie  et 
brachiis  apparet  eruptio,  sedRubeola,  die  3tio 
seu  4to  solum  facie  efflorescit,  et  die  4to  seu 
5to  pectus,  brachia  manusque  invadit.  Scar¬ 
latina  etiam  fere  semper  adest  cynanche  ma¬ 
gis  minusve  gravis,  quod  autem  Rubeola  ra¬ 
ro  accidit.  A  variola  alterisque  exanthema¬ 
tibus,  tussis,  coryzae,  epiphorae,  raucitatisque 
praesentia  facile  dignoscitur.  De  pseudo-ru- 

beola  differt  symptomatum  omnium,  praeci¬ 
pue  catarrhi,  asperitate  majore.  Infantes 
quamplurimos  autem,  forma  tam  levi  adori¬ 
tur,  ut  a  rubeola  sine  catarrho  vix  dignosci 
possit. 


DE  CAUSIS. 

Hujus  morbi  causae,  ut  exanthematum 
caeterorum  vix  notae  sunt,  praesertim  hodie, 
quando  de  contagionis  specificae  aere  propa¬ 
gatae  existentia  multum  dubitatum  est.  Sed 
autem,  e  contagione  (seu  potius  infectione) 
specifica  epidemica,  per  aerem  aut  aliter  pro¬ 
pagata,  oriri  censetur,  quia  infantes  quam¬ 
plurimos,  qui  vix  inter  se  communicant,  eo¬ 
dem  tempore  invadit.  Eadem  contagione 
dependere  videntur  species  duae,  quia  fami¬ 
lia  eadem,  corripitur  unus  specie  benigna, 
specie  maligna  autem  alter.  Media  hyeme 
temporeque  humido  frigido  praecipue  prae¬ 
valet,  et  magis  lethalis  est ;  unde  morbi  pro¬ 
pagationi  aptum  censetur  caelum  humidum. 

Pro  causis  praedisponentibus  habentur ;  aetas 
infantilis  (sed  forsan,  major  ejus  frequentia 
inter  infantes  numero  eorum  majori  qui 
nunquam  adhuc  sic  invasi  fuerunt,  magis 
quam  aetati  praedisponenti  attribuitur;)  tem¬ 
pus  infaustum ;  pletliora ;  et  generaliter  py- 
rexiae  causae  omnes.  Constitutiones  corpo¬ 
ris  plethoricae  et  scrofulosae  speciei  malig¬ 
nae  magis  obviae  sunt,  et  his  plus  saevit  mor¬ 
bus,  ex  vi  inflammationis  majori  forsan. 

DE  PROGNOSE 

Pro  fausta  habenda  est  prognosis,  prae¬ 
sente  pyrexia  levi ;  pulmonibus  haud  mul¬ 
tum  affectis  ;  expectoratione  libera  copiosa ; 
post  eruptionis  exortum,  cutis  humiditate; 
desquamatione  matura,  libera  ;  diarrhoea  le¬ 
vi  ;  viribus  infractis. 

Terminatio  autem  lethalis  'timetur,  prae¬ 
senti  pyrexia  magna ;  cute  arida,  calida ;  res¬ 
piratione  difficili,  plusquam  natura  frequen- 

ti ;  lateris  dolore  magno;  pulsu  duro  frequen- 
tissimo ;  vomitu  bilioso ;  faucibus  ulceratis ; 
diarrlioea  gravi ;  postquam  eruptio  manifes¬ 
ta  est,  vomitus  continuatione  ;  pyrexia  aut 
ingfavescenti,  aut  formam  typhodeam  indu¬ 
ente  ;  capitis  oculorumque  dolore  magno ; 
comate ;  delirio  ;  eruptione  subito  disparente 
aut  livida  facta ;  virium  prostratione  mag¬ 
na  ;  pulsu  parvo,  intermittente ;  petechiis  et 
diathesis  putrida  signis  caeteris.  His  prae¬ 
sentibus,  pro  typhi  gravioris  casu  habetur,  et 
malis  concurrentibus  citissime  succumbit 
aegrotus. 

DE  RATIONE  MEDENDI . 

1  mo,  De  speciei  Benignae  Curatione . 

Medico,  cui  curae  est  Rubeola  implicitus, 
consilium  esse  debet,  actionem  inflammato¬ 
riam  diminuere,  atque  interea,  mala  gravio¬ 
ra,  quibus  premitur  aegrotus,  levare.  Quo¬ 
modo  haec  fiant,  perpaucis  dicendum  est. 

Actio  inflammatoria  diminuenda  est. 

Catharticis . — Ut  in  aliis  pyrexiis,  eatharti- 
ci  stimulantes  noxii  sunt,  et  inflammationem 
ingravescunt ;  alvi  solutio  igitur,  aperientis 
alicujus  mitis  sicut  olei  ricini, sulphatis  sodae, 
aliorumque  hujus  generis  exhibitione  pro¬ 
curanda  est.  Casibus  quamplurimis,  et  prae¬ 
cipue  infantibus,  priusquam  appareat  erup¬ 
tio,  multum  juvat  submurias  hydrargyri  dose 
parva  (grani  dimidium  adgrana  tria  secundum 
aegri  aetatem)  exhibitum,  et  postea  adhibea¬ 
tur  olei  ricini  semiuncia  ad  unciam.  Eruptio¬ 
ne  manifesta,  semper  magis  apti  sunt  aperien¬ 
tes  salini.  Adolescentibus,  quum  pyrexia  non 
magna  est,  administretur  pulvis  jalapi  com¬ 
positus,  semidrachmae  ad  drachmam  dosi 
— sed  cum  systematis  actio  valde  aucta  est, 
et  adest  pneumoniae  proclivitas,  magis  ju¬ 
vant  oleum  ricini  et  sulphas  sodae,  aqua 
quamplurima  solutum.  Si  praesens  est  do¬ 
lor  abdominis,  qui  post  calomelanos  exhi¬ 
bitionem  haud  raro  supervenit,  enemate 
emolliente  ex  sulphatis  sodae  solutione  et 

oleo  olivarum  composito,  facile  levatur. 
Disparente  eruptione,  et  haud  praesente 
diarrhoea,  multum  juvat  cathartici  alicujus 
salini  exhibitio,  bis  terve  repetita,  unde 
saepe  evitantur  opthalmia,  tussis,  morbique 
sequelae  caeterae. 

Sanguinis  Detractione. — Praesente  py- 
rexia  magna,  seu  pneumoniae  signis,  indica¬ 
tur  venaesectio,  secundum  aegri  aetatem  et 
vires  repetenda.  Dissentiunt  autem  me¬ 
dici,  quoad  tempus  venoeseetioni  aptissi¬ 
mum  ;  eruptione  completa  magis  juvare 
dicit  Moktox  *,  eruptione  disparente  Sy- 
denham  f  ;  sed  concurrunt  omnes  celeber¬ 
rimi,  ut,  signorum  praesentium  natura  et 
asperitate  plusquam  morbi  gradatione  diri¬ 
gimur  Casibus  quamplurimis,  incipien¬ 
te  morbo  magis  valere  videtur,  utpote  sys¬ 
tematis  actionem  auctam,  cutis  vasorum 


*  Morton  de  Morbillis,  p.  54. 

'f*  Sydenham  de  Morbis  Acutis,  p.  277» 
t  Cullen’s  First  Lines  of  the  Practice  of  Physic, 
Vol.  I.  p.  350, 

constrictionem,  alteraque  pyrexiae  signa 
levat,  et  eruptionis  exortui  favet.  Quan¬ 
do  etiam  adsunt  dolor  capitis,  facies  rubi¬ 
cunda,  alteraque  signa  sanguinis  ad  caput 
impetum  auctum  indicantia,  multum  juvat 
sanguinis  ex  arteria  temporali  abstractio  seu 
hirudines  temporibus  applicatae ;  quae  re¬ 
petenda  sunt,  ingravescentibus  aut  non  le¬ 
vatis  signis  infaustis.  Infantibus  etiam, 
quibus  aliquando  difficilis  est  venae  seu  ar¬ 
teriae  temporalis  sectio,  maximo  beneficio 
e  vena  externa  jugulari  emittatur  sanguis,  et 
hoc  venaesectioni  fere  semper  praepositum 
est.  In  sanguinis  autem  abstractionem  prae¬ 
cipiendo,  aegri  aetate  et  constitutione  sem¬ 
per  dirigimur  ;  quippe  quoniam  post  vene- 
sectionem  nimiam  seu  incaute  repetitam, 
saepe  supervenit  debilitas  magna  et  febris 
typhodei  praedi spositio,  tardeque  convales¬ 
cit  aeger,  et  morbi  sequelis  infaustis  vexa¬ 
tur,  haud  raro  succumbit.  Quando  etiam 
jam  adsunt  debilitas,  et  roborum  prostratio, 
praecipue  quum  pulsu  parvo,  debili  et  in¬ 
termittente,  et  febris  typhodei  signis  comi- 

tata  sunt,  sedule  evitanda  est  venaesectio 
(praecipue  in  infantibus)  et  etiam  abstrac- 
tio  sanguinis  ulla,  nisi  praesentia  sint  eo¬ 
dem  tempore  pneumoniae  signa  seu  versus 
caput  sanguinis  determinatio  ;  et  his  etiam, 
inflammationis  diminutio  hirudinum  seu 
cucurbitis  ferri  applicatione  cauta  magis 
quam  venaesectione  tentatur. 

Affusione  Frigida. — Medicis  quampluri- 
mis  multum  dubitatur  si  apta  sit  Rubeolae 
casibus  affusio  frigida.  Remedium  pericu¬ 
losum  a  quibusdam  censetur  utpote  erup¬ 
tionem  repellens  et  pneumoniae  signa  adau¬ 
gens.  Ab  aliis  autem  pro  remedio  optimo 
habetur,  praecipue  cum  valde  auctus  est  cor¬ 
poris  calor.  E  periculis  a  Dom.  Magrath 
apud  Plymutham  factis,  non  solum  haud 
periculosam  sed  etiam  maximo  beneficio 
comitatam  fuisse  videtur*.  Nam  casibus 
quamplurimis,  carcere  Anglice  dicto  Mill 
Prison  advenientibus,  eventu  laetissimo  af¬ 
fusionem  exhibuit,  et  his  nunquam  super- 


*  Edin.  Medical  and  Surgical  Journal,  Vol.  X.  p.  258. 


DE  RUBEOLA. 


23 


venerunt  symptomata  infausta  ulla,  quae 
a  frigore  corpori  Hubeola  infecto  admoto 
timentur,  sicut  eruptionis  retrocessio,  ca- 
tarrhi  ingravescentia  &c. ;  sed  e  contrario, 
ejus  sententia,  magis  impedita  est  horum 
aggressio  excitationis  suppressione  matura, 
ut  in  variola  et  scarlatina  ex  affusionis  usu 
accidere  solet.  Maximo  etiam  beneficio  af¬ 
fusionem  quater  exhibuit  celeberrimus  Cur- 
rie  *  Sicut  celeberrimis  fere  omnibus 
hodie  videatur,  multum  juvare  affusio  fri¬ 
gida  f ,  et  generaliter  regimen  frigidum, 
quum  calore  multum  aucto,  pulsu  duro, 
forti  frequente,  pyrexiaeque  synochalis  sig¬ 
nis  alteris,  sine  pneumonum  affectione,  vex¬ 
atur  aeger.  His  igitur  adhibeatur  aquae 
frigidae  purae,  seu  aceto  commistae,  super 
corpore  toto,  (vel  facie,  brachiis  femoribus¬ 
que  solum)  affusio  vel  potius  lavatio,  et  in¬ 
gravescentibus  aut  non  levatis  signis,  repeta- 


*  Currie’s  Medical  Reports,  Vol.  II.  p.  459. 
f  Fatendum  est  tamen,  in  casibus  quibusdam  raris, 
ab  affusionis  frigidae  usu  incauto,  vitam  ipsam  subito 
extinctam  fuisse. 

tur.  Habeat  etiam  aeger  pro  potu  com¬ 
muni,  aqua  pura  pane  tosto  aliquanto  cale¬ 
facta  seu  succo  limonum  saccharoque  com¬ 
mista,  cui  beneficio  maximo  addatur  potas- 
sae  nitratis  scrupula,  pro  misturae  libra  qua¬ 
que.  His  exhibitis  multum  reficitur  aegro¬ 
tus,  calor  auctus  diminuitur,  et  diaphoresis 
critica  somnusque  saepissime  sequuntur. 
Si  calor  haud  multum  auctus  est,  sufficit 
potus  frigidi  sine  affusione  usus.  Si  autem 
adfuerint  pneumoniae  signa,  sicut  lateris 
dolor,  inspiratione  plena  auctus,  pulsus  du¬ 
rus,  fortis,  et  expectoratio  magna,  pro  no¬ 
xia  habetur  affusio,  utpote  pneumonum  in¬ 
flammationem  adaugens  et  nunquam  adhi¬ 
betur,  priusquam  remediis  aptis  amoveatur 
inflammatio  localis,  et  levatis  etiam  hujus¬ 
modi  signis  gravioribus,  cautissime  exhibea¬ 
tur,  ne  recurrat  sub  forma  graviori  pneu¬ 
monia. 

j Balneo  Tepiclo. — Casibus  quibusdam, 
praecipue  infantibus,  ubi  adest  pyrexia, 
sine  calore  multum  aucto,  et  tardus  est  erup- 

tionis  exortus,  maxime  juvat  balneum  tepi¬ 
dum,  seu  potius  aquae  tepidae  pediluvium, 
nocte  exhibitum.  Quando  etiam  disparet 
eruptio  plusquam  solito  citius,  et  superve¬ 
niunt  anxietas,  delirium  et  convulsiones, 
pediluvii  seu  balnei  tepidi  diaphoreticis  et 
stimulantibus  conjuncti,  indicatur  usus. 
Caeteris  communiter  noxium  est  regimen 
calidum,  ut  pyrexiam  adaugens,  et  aegris  mi¬ 
nime  jucundum,  hodieque  minime  usitatum 
est. 

Diaphoreticis  et  Refrigerantibus.  Quum 
adest  pyrexia  magna  et  systematis  actio  auc¬ 
ta,  noxia  sunt  diaphoretica,  et  raro  exhiben¬ 
tur  nisi  cum  tarde  apparet  eruptio,  seu  plus¬ 
quam  solito  citius  disparet.  His  exhibeatur, 
hora  quaqua  2da  seu  3tia  praeparationis  ali- 
cujus  antimonialis  dosis  parva  nauseans,  seu 
solutio  acetitis  ammoniae,  vel  haustus  salinus, 
adtranspirationem  liberam  et  cuti  determina¬ 
tionem  procurandum.  Eruptione  manifes¬ 
ta,  multum  juvant  haustus  nitrosi  seu  sali¬ 
ni,  remediis  antimonialibus  conjuncti.  Ca- 

^ibus  gravioribus  fere  semper  evitantur  dia¬ 
phoretica,  nisi  venaesectione,  affusione  fri¬ 
gida,  remediisve  aliis  amoveatur  actio  aucta, 
priusquam  exhibeantur. 

Sedantibus . — A  quamplurimis  medicis,  pro 
noxiis  habentur  opiata,  quippe  pyrexiam  ge¬ 
neralem  pneumoniamque  adaugent.  Si  au¬ 
tem  vigiliis  et  dolore  multum  vexatur  aeger, 
caute  adhibeatur  tinctura  hyoscyami  nigri, 
vel  extractum  lactucarii,  et  infantibus  saepe 
maxime  juvat  syrupi  papaveris  dosis  parva. 
Quum  ingravescit  morbus,  et  tussi  urgente, 
respiratione  cita,  difficili,  pyrexiaque  magna 
comitatur,  et  noxia  censetur  venaesectio,  seu 
opii  exhibitio,  maxime  juvat  tinctura  digi¬ 
talis,  gtt  xv  ad  xxv  dose  exhibita*  et  secun¬ 
dum  symptomatum  progressum  repetita. 
Hoc  saepissime  levatur  pyrexia,  et  arteria¬ 
rum  actio  aucta,  liberatur  respiratio,  et  sol¬ 
vitur  alvus,  dum  ingravescunt  signa  omnia 
ex  opii  exhibitione.  Sed  autem  semper  cau¬ 
tissime  adhiberi  debet  digitalis,  quia  post 
exhibitionem  ejus  incautam  seu  nimis  repe- 

titam,et  etiam  primum  faustam,  subitd  quan¬ 
doquidem  superveniunt  virium  prostratio, 
actionis  arterialis  diminutio  maxima,  et  e- 
tiam  mors  ipsa. 

Temperie. — Praesente  morbo  aut  levi  aut 
gravi,  in  lecto  fere  semper  se  tenere  debet 
aeger,  et  frigori  expositionem  ullam  seduli 
evitare,  quae  eruptionem  repelleret,  et  pneu- 


externus  aequaliter  evitandus  est,  teguminum 
numerum  diminuendo  et  aeris  puri  frigidi 
admissione  libera,  quae  maxime  valet,  et 
aegro  fere  semper  valde  jucunda  est. 

Diaeta . — Existente  pyrexia,  semper  adhi¬ 
bendum  est  regimen  antiphlogisticum,  et 
aegro  neganda  sunt  caro,  et  praesertim  sti¬ 
mulantia  omnia,  et  in  oryza,  radicis  sagittariae 
amylo,  alterisque  farinosis  consistere  debet 
cibus.  Sed  autem  levato  morbo  et  manen¬ 
te  debilitate  cum  diarrhoea  signisque  aliis 
infaustis,  opus  erit  regimine  aliquanto  gene¬ 
roso  et  stimulante,  sicut  carne  bovina,  vino 

rubro,  aliisque  hujusmodi,  cinchona,  acidis 
et  opiatis  conjunctis. 

>  '  •  f  i  %  *  ■  '  ;  -  r  • 

Symptomata  graviora,  quibus  saepissime 
opprimitur  aeger,  sunt : 

V  _ 

Oculorum  affectio  gravis ,  quae  raro  ut 
signum  primarium  supervenit,  sed  praesente, 
collyrii  acet,  plumb  seu  acet,  zinci  solution¬ 
is  aqua  rosae  centifoliae  commistae  applica¬ 
tione  levatur.  Casibus  simplicioribus,  lactis 
et  aquae  tepidae  mistura  oculos  mane  et 
vespere  detergere  sufficit. 

Pneumonia.-— Praesente  liac,  venesectione 
semper  opus  erit,  nisi  levissima  sit,  seu  dia- 
thesis  putridae  debilitatisque  signis  comitata 
sit.  Maximi  etiam  beneficii  est  vesicatorii 
super  pectore  vel  latere  applicatio,  plus  mi- 
nusve  repetenda,  secundum  signorum  pro¬ 
gressum.  Et  praecipue  quum  periculosa 
censetur  venaesectio,  maxime  juvant  vesica- 
toria,  inflammationem  localem  sine  vires  im¬ 
minuendo  levantia.  Et  si  applicatione  pri- 

ma  non  amovetur  pectoris  affectio,  bis  ter- 
ve  repetenda  est,  et  saepe  ad  eventum  feli¬ 
cem  conducit,  quum  deficiunt  remedia  om¬ 
nia  altera.  His  conjunguntur  cathartica  sa¬ 
lina,  diaphoretica  et  refrigerantia,  ut  in  pneu¬ 
monia  simplice. 

Tussis,  raucitas ,  fauciumque  affectio. — 
Cum  tussi  multum  vexatur  aeger,  adhibe¬ 
tur  pectoralis  demulcens  aliquis,  sicut  mis¬ 
tura  mucilaginosa,  seu  mistura  amygdalo¬ 
rum,  aceto  scillae,  seu  spirito  etheris  nitrosi 
conjuncta  ;  et  pro  potu  communi  habeat  ae¬ 
grotus,  seminum  lini  usitatissimi,  seu  hor¬ 
dei  decoctum  compositum,  succo  limonum 
paullo  acidulum.  Quando  respiratione  dif¬ 
ficili  et  pectoris  dolore  comitata  est  tussis, 
inspiretur  aquae  fervidae  aceto  mistae  va¬ 
por;  multum  etiam  juvat  pediluvium  vespere 
adhibitum.  His  levatur  tussis  et  etiam  rau¬ 
citas,  fauciumque  inflammatio.  Si  ulcera¬ 
tae  sunt  fauces,  gargarismate  aliquanto  sti¬ 
mulante,  sicut  acido  muriatico  aqua  com¬ 
misto,  vel  pulveris  capsici  in  aqua  fervida  in- 

fuso,  opus  erit,  cui  conjuncta  sit  olei  cam- 
phorati  ammonialis  frictio  externa,  ut  in 
cynanche  tonsillari.  Si  nocte  ingravescit  tus¬ 
sis,  et  vigilantiam  inducit,  multum  juvat  a- 
dultis,  opii,  hyoscyami,  vel  extracti  lactuca- 
rii,  infantibus  syrupi  papaveris  exhibitio ;  sed 
cum  adest  pyrexia  magna,  caute  adhibetur 
opium,  et  magis  tentatur  hujus  subjectio  an¬ 
tequam  administrantur  hujusmodi  anodyna, 
ne  inflammationem  generalem  adaugeant*. 

Diarrhoea. — Eruptione  disparente  saepe 
supervenit  diarrhoea,  quae  non  gravis,  maxi¬ 
mi  beneficii  est,  et  nunquam  reprimitur,  sed 
cum  ultra  modum  profluit,  et  debilitatem 
inducit,  astringentis  alicujus  mitis  sicut  mist. 
cretaceae  seu  mist.  catechu  opio  conjunctae 
exhibitione  levatur,  et  his  non  levata  aut  in¬ 
gravescens,  adhibeatur  confectio  opiata,  vel 
enema  astringens.  Venaesectio  etiam,  ut 
monuit  Duncanus  noster,  saepe  ad  diar¬ 
rhoeam  levandum  omnino  valuit. 


*  Culleni  Medicina  Practica,  Vol.  I.  p.  352. 

2do,  De  speciei  malignae  curatione . 

Cum  debilitate,  delirio,  pulsu  parvo  inter¬ 
mittente,  signisque  aliis  supradictis  indica¬ 
tur  diathesis  putrida,  multum  differt  ratio 
medendi.  His  exhibeantur  antiseptica  et 
tonica,  sicut  acida  mineralia,  cortex  cincho- 
nae  et  vinum  rubrum,  in  quantitate  magis 
minusve  magna  secundum  signorum  aspe¬ 
ritatem.  Praesente  pneumonia,  caute  evi¬ 
tatur  venaesectio,  et  magis  exhibeantur  vesi- 
catoria,  quae  etiam  ad  capitis  dolorem,  et 
delirium,  *  tam  saepe  praesens,  levandum 
maxime  pollent,  et  pectori  seu  capiti  appli¬ 
cantur.  Si  multum  augetur  corporis  calor, 
adhibeatur  affusio  seu  lavatio  frigida;  sed 
hac  cautissime  agitur.  Cum  apparent  pete- 
chiae,  putrescentiaeque  signa  alia,  pro  febre 
typhodea  pura  habetur,  et  adhibeantur  re¬ 
media,  ut  in  morbo  primario.  His  maxime 
juvat  aeris  puri  frigidi  admissio,  qui  aegro 
semper  gratissimus  est,  caloremque  exter¬ 
num  diminuit ;  et  ad  contagionem  destru¬ 
endum,  adhibeatur  aceti,  acidi  muriatici  seu 

nitrosi  fumigatio,  quae  durante  morbo  saepe 
repetitur.  Diaeta  etiam  vino,  aliisque  ad 
robores  restituendum  aptis  consistere  debet. 
In  hac  ut  alia  specie,  in  lecto  semper  tene¬ 
tur  aeger,  et  evitantur  omnia  quae  calorem 
externum  augere  possint. 


DE  MORBI  SEQUELIS. 

Magis  quam  morbus  primarius  saepe  ti¬ 
mentur  sequelae;  nam,  levatis  signis  gra¬ 
vioribus,  et  convalescente  aegro,  saepissime 
superveniunt  pneumonia  et  phthisis  pulmo¬ 
nalis  sub  forma  gravissima,  seu  diarrhoea, 
signaque  alia  infausta.  Et  praecipue  quan¬ 
do  levis  fuit  morbus,  eo  magis  occurrunt 
sequelae,  quia  ad  frigus  evitandum  minus 
cautus  fuit  aeger.  Casibus  etiam  levissi¬ 
mis  igitur  sedule  evitatur  frigori  expositio 
ulla,  et  manente  seu  superveniente  respira¬ 
tione  difficili,  lateris  dolore,  tussique  comi¬ 
tata,  adhibentur  venaesectio  et  vesicatoria 
donec  levata  sint  signa ;  et  his  conjungun- 

tur  regimen  antiphlogisticum,  tincturae  di¬ 
gitalis  usus,  remediaque  alia  ut  in  phthisi  in¬ 
cipiente.  Cum  adest  diarrhoea  haud  gravis, 
beneficio  maximo  exhibeatur  submurias  hy- 
drargyri  in  dose  parva,  et  catharticis  salinis 
conjunctum ;  et  si  dolore  ventris  comitata 
est,  multum  juvat  spiritus  terebinthini  seu 
tincturae  saponis  c.  opio  super  abdomine  fric¬ 
tio,  et  panni  lanei  circum  corpus  applicatio. 
Si  autem  gravis  et  debilitate  magna  comita¬ 
ta  sit  diarrhoea,  opio,  enematisque  astringen¬ 
tibus  opus  erit,  quibus  conjungantur  tonica 
et  stimulantia,  sicut  vinum  rubrum,  tinctu¬ 
ra  cinchonae,  tinctura  colombae,  aliaque  hu¬ 
jus  generis  remedia,  ut  etiam  diaeta  levis, 
nutriens,  et  exercitatio  'sub  divo  frequens. 

Rubeolae  aggressione  saepe  excitatur  scro- 
fula,  ubi  jam  constitutione  adest ;  his  ut  in 
scrofula  primaria  agitur. 

Haud  raro  post  debilitatem  magnam  su¬ 
pervenit  ascites ;  his  ad  constitutionem  affir 

mandum  maxime  nitimur. 

DE  RUBEOLA. 


Manente  oculorum  affectione  gravi,  seu 
ad  opthalmiam  proclivitate,  sanguinis  tem¬ 
poribus  abstractione,  et  regimine  antiphlo- 
gistico  fere  semper  levatur.  Si  epiphora 
vel  ophthalmia  chronica  vexatur  aegrotus, 
magis  apta  sunt  collyria  stimulantia,  ut  jam 
dictum  fuit. 

In  quibusdam  etiam  exemplis  superve¬ 
niunt  phlegmones,  in  variis  corporis  parti¬ 
bus  ,  praecipue  glandulis,  qui  cataplasmata, 
et  alia  ad  suppurationem  promovendum  ap¬ 
ta  postulant. 

DE  INSITIONE . 


Caeteris  rei  nostrae  partibus  absolutis,  so¬ 
lum  restat,  ut  de  Hubeolae  insitione  seu  in¬ 
oculatione  perpauca  dicamus,  re  vere  magni 
momenti,  ut  morbi  mitigandi  spem  haud 
levem  praebente.  Ut  insitio  ad  vim  vario¬ 
lae  lethalem  mitigandum  tantum  potuit,  ita 
similitudine  signorum  cognita,  quibusdam 

medicis,  praesertim  Homeo  nostro,  insitione 
Rubeolam  pariter  mitigari  posse,  verisimile 
visum  est.  Neque  enim  vero  inoculatio,  ab 
eo  tentata,  secus  expectatione  cessit.  Ex 
periculis  enim  duodecim,  quae  fecit,  comper¬ 
tus  est  ,eos,  quibus  insita  est  Rubeola,  symp¬ 
tomatis  omnibus,  praeter  epiphoram  et  ster¬ 
nutationem,  minus  urgeri ;  et  sequelis  nullis 
infaustis  vexari.  In  hoc  maxime  differre  vi¬ 
dentur  Rubeola  insita  et  Rubeola  fortuita, 
ut  illa  semper  absunt  pneumoniae  sympto¬ 
mata  omnia.  Sed  eadem  experimenta  ab 
aliis  facta,  non  omnino  ad  spem  responde¬ 
runt.* 

Periculum  alium  fecit  Homeus.  Xyli 
portiunculum  quae  naribus  aegri  Rubeola 
implicati  adfuerat,  infantis  sani  paribus  in¬ 
seruit,  adeo  ut  respirationem  per  xylum  tra¬ 
heret  ;  sed  quamvis  repetitum  erat  experi¬ 
mentum,  Rubeola  haud  aggressa  fuit  adoles- 
centulum. 

FINIS. 


*  Willan  on  Cutaneous  Diseases,  p.  219. 

